PRAVILNIK O KUĆNOM REDU DOMA PAVLIĆ

1.OPĆE ODREDBE

Članak 1.

Ovim Pravilnikom o kućnom redu uređuju se prava i obveze korisnika za vrijeme boravka u Domu za starije osobe Pavlić ,na adresi Vlade Gotovca 16 Dugo Selo ,posjetitelja te načinu obavještavanja o zdravstvenom i općem stanju korisnika.

Korisnik Doma Pavlić je osoba koja je ostvarila pravo na smještaj sukladno ovom Pravilniku, i trenutno boravi u Domu.

Posjetitelji Doma su sve osobe, fizičke ili pravne, koje zbog osobnih ili poslovnih razloga dolaze u Dom Pavlić zbog posjete jednom ili više korisnik u svrhu informiranja o radu Doma i korištenju usluga Doma, poslovno ili u posjeti Doma.

2.PRAVA I OBVEZE KORISNIKA

Članak 2.

Pravo na smještaj u Domu Pavlić ostvaruje se na temelju važećih dokumenata:

* Pravovaljanog ugovora o smještaju
* Važeće osobne iskaznice

Članak 3.

Prijem korisnika se obavlja svaki dan od 08-18 sati. Prijem korisnika se može dogovoriti i izvan navedenog vremena ako za to postoji razlog.

Članak 4.

Prijemom na smještaj u Dom korisnik je dužan pridržavati se naloga i uputa osoblja Doma a kako je navedeno u otpusnoj dokumentaciji, te odredbama ovog Pravilnika.

Članak 5.

Korisnici koji se primaju na smještaj upućuju se da svoje isprave, novac i druge vrijednosti predaju svojoj pratnji, obitelji. Ako ne postoji navedena mogućnost osoblje Doma preuzima isprave ,novac i druge vrijednosti. Navedena predaja vrši se ispunjavanjem obrasca primopredaje isprava, novca i vrijednosti prilikom prijema.Za vrijednosne predmete i novac koje korisnik zadrži kod sebe, Dom ne snosi nikakvu odgovornost.

Članak 6.

Korisnik se treba zadovoljiti onom sobom i krevetom koji su mu dodijeljeni, kao i promjenom sobe ili kreveta, ako je ona izvršena u skladu s pravilima i potrebama službe.

Članak 7.

Za vrijeme boravka u Domu korisnici imaju pravo na prehranu u skladu sa svojim svjetonazorom. Vrstu, količinu i kakvoću hrane, ovisno o korisnikovom zdravstvenom stanju, određuje se u svakom konkretnom slučaju prema pravilima struke.

U zdravstvenoj dokumentaciji evidentiraju se podaci o prehrani, odnosno dijeti koja je korisniku propisana.

Članak 8.

Korisnici primaju lijekove isključivo sukladno medicinskoj dokumentaciji kojima se po pravilima medicinske doktrine ostvaruje najbrže i najuspješnije liječenje ,a koji su utvrđeni Listom lijekova.

Korisnik ne smije uzimati nikakve druge lijekove i kemijske supstance bez znanja osoblja Doma, osim onih koje mu je propisao liječnik, odnosno kako je navedeno u korisnikovoj medicinskoj dokumentaciji, posljednjem otpusnom pismu i slično.

Članak 9.

U sobama Doma trebao bi vladati mir. Međusobni odnosi trebaju biti korektni s punim razumijevanjem prema stanju ostalih korisnika.

Članak 10.

U svim prostorijama Doma nije dopušteno pušenje.

Članak 11.

Korisnici se mogu koristiti vlastitim mobilnim telefonima, prijenosnim računalima ili drugim vlastitim elektroničnim uređajima ,a na način da pri tome poštuju privatnost i diskreciju drugih korisnika i osoblja Doma. Korisnicima je na raspolaganju Wi-Fi Internet bez naknade.

Članak 12.

Korisnici su dužni čuvati inventar Doma i paziti na red i čistoću. Svaku uočenu štetu dužni su prijavit osoblju Doma a namjerno počinjenu štetu sami nadoknaditi.

Članak 13.

Korisnici ne smiju obnašati nikakve poslove niti zadatke iz djelokruga Doma osim određenih poslova i zadataka unutar radno okupacijskih aktivnosti.

Članak 14.

Korisnika može otpustiti iz Doma isključivo voditelj-zastupnik Doma Pavlić. Korisnik se ne može zadržavati u Domu protiv njegove ili volje njegovih zakonskih skrbnika, obveznika plaćanja.

Članak 15.

Korisnici imaju pravo na pritužbe i pohvale na rad i ponašanje osoblja Doma. Svoje pritužbe i pohvale iznose pismenim putem voditelju-zastupniku Doma. Prilikom iznošenja pritužbi i pohvala, poželjno je da korisnici navedu svoje puno ime i prezime..

Članak 16.

Voditelj-zastupnik Doma može usmeno ili pismeno upozoriti svakog korisnika koji se ne pridržava odredaba ovog Pravilnika na njegovo ponašanje odnosno zatražiti na pridržavanje odredaba sukladno Pravilniku. Voditelj-zastupnik može otpustiti sa smještaja korisnika koji se ne želi pridržavati ovog Pravilnika ili krši prava i obveze koje iz njega proizlaze.

3. POSJETE KORISNICIMA DOMA

Članak 17.

Prilikom ulaska u Dom svi posjetitelji dužni su pridržavati se odredaba ovoga Pravilnika i mjera koje su izdane za njegovo provođenje.

Članak 18.

Posjete korisnicima koji se nalaze na smještaju u Domu Pavlić dozvoljene su od 10:00 do 18:00 sati svakog radnog dana, kao i subotom, nedjeljom i praznicima.

Članak 19.

Posjetiteljima Doma Pavlić je zabranjeno:

\*dolazak u alkoholiziranom stanju

\*donošenje alkoholnih pića korisnicima

\*unošenje oružja

\*oštećivanje zgrade, inventara i opreme

\*davanje novčanih nagrada i drugih vrijednosti osoblju

\*dovođenje kućnih životinja

\*pušenje unutar Doma

\*ulazak u prostorije navedene samo za osoblje(kuhinja, spremište, soba dežurstva)

\*organizirati skupove, manifestacije bez prethodnog pismenog dopuštenja Doma

Članak 20.

Osoblje Doma ima pravo udaljiti svakog posjetitelja koji se ne pridržava odredaba ovog Pravilnika. U težim slučajevima imaju pravo zatražiti intervenciju policije.

4. OBAVJEŠTAVANJE O STANJU KORISNIKA

Članak 21.

Način i vrijeme obavještavanja o zdravstvenom stanju korisnika određuje voditelj-zastupnik Doma.

5. OBNAŠANJE VJERSKIH OBREDA

Članak 22.

Korisnicima koji žele zadovoljiti svoje vjerske potrebe za vrijeme boravka u Domu Pavlić, može se na njihov zahtjev ili na zahtjev rodbine, dozvoliti posjeta vjerskog službenika radi obavljanja obreda, uz prethodnu najavu.

Članak 23.

Posjete vjerskih službenika korisnicima radi zadovoljavanja vjerskih potreba odobrava voditelj-zastupnik Doma, vodeći o zdravstvenom stanju korisnika.

Članak 24.

Ako se vjerski obred održava u prostoriji gdje boravi više korisnika, treba stvoriti uvjete kako bi se osigurala privatnost korisnika.

6. PRIJELAZNE I ZAVRŠNE ODREDBE

Članak 25.

Ovaj pravilnik o kućnom redu stupa na snagu danom objave na oglasnoj ploči Doma Pavlić.

U Dugom Selu ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_